CELEX: 62009CN0109
Language: da
Date: 2009-03-23 00:00:00
Title: Sag C-109/09: Anmodning om præjudiciel afgørelse indgivet af Bundesarbeitsgericht (Tyskland) den 23. marts 2009 — Deutsche Lufthansa AG mod Gertraud Kumpan

20.6.2009   
            
            
               DA
            
            
               Den Europæiske Unions Tidende
            
            
               C 141/25
            
         Anmodning om præjudiciel afgørelse indgivet af Bundesarbeitsgericht (Tyskland) den 23. marts 2009 — Deutsche Lufthansa AG mod Gertraud Kumpan
   (Sag C-109/09)
   2009/C 141/44
   Processprog: tysk
   
      Den forelæggende ret
   
   Bundesarbeitsgericht
   
      Parter i hovedsagen
   
   
      Sagsøger: Deutsche Lufthansa AG
   
      Sagsøgt: Gertraud Kumpan
   
      Præjudicielle spørgsmål
   
   
               1)
            
            
               Skal artikel 1, artikel 2, stk. 1, og artikel 6, stk. 1, i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv og/eller de almindelige fællesskabsretlige principper (1) fortolkes således, at de er til hinder for en national retsforskrift, der trådte i kraft 1. januar 2001, hvorefter der uden yderligere betingelser kan indgås tidsbegrænsede ansættelseskontrakter med arbejdstagere, blot fordi disse er fyldt 58 år?
            
         
               2)
            
            
               Skal § 5, stk. 1, i rammeaftalen, der er indgået af EFS, UNICE og CEEP, som blev gennemført ved Rådets direktiv 1999/70/EF af 28. juni 1999 (2), fortolkes således, at den er til hinder for en national retsforskrift, der uden yderligere betingelser og uden tidsmæssig begrænsning tillader et ubegrænset antal på hinanden følgende ansættelsesforhold, der uden objektiv begrundelse er tidsbegrænsede, blot fordi arbejdstageren ved påbegyndelsen af det tidsbegrænsede ansættelsesforhold er fyldt 58 år, og der ikke tidligere i nær forbindelse hermed har været indgået en tidsubegrænset ansættelseskontrakt med samme arbejdsgiver?
            
         
               3)
            
            
               Såfremt spørgsmål 1 og/eller 2 besvares bekræftende:
               Skal de nationale retter undlade at anvende denne nationale retsforskrift?
            
         
      (1)  EFT L 303, s. 16.
   
      (2)  EFT L 175, s. 43.